 ਖ਼ਬਰ ਵੈਬਸਾਈਟ ਦਿ ਸਕਰੋਲ ਨੇ ਏਜੰਸੀ ਰਾਇਟਰਜ਼ ਦੇ ਹਵਾਲੇ ਨਾਲ ਲਿਖਿਆ ਹੈ ਕਿ ਭਾਰਤੀ ਸਰਵੇਖਣ ਏਜੰਸੀ ਸੀ ਵੋਟਰ ਮੁਤਾਬਕ ਸਰਵੇਖਣ ਵਿੱਚ ਸ਼ਾਮਲ ਲੋਕਾਂ ਵਿੱਚੋਂ ਸਿਰਫ਼ 37 ਫ਼ੀਸਦੀ  ਨੇ ਕਿਹਾ ਕਿ ਉਹ ਮੋਦੀ ਸਰਕਾਰ ਦੀ ਕਾਰਗੁਜ਼ਾਰੀ ਤੋਂ "ਬਹੁਤ ਜ਼ਿਆਦਾ ਸੰਤੁਸ਼ਟ" ਸਨ। ਰੌਇਟਰਜ਼ ਮੁਤਾਬਕ 2020 ਵਿੱਚ ਇਹ ਅੰਕੜਾ 65% ਸੀ।

ਅਮਰੀਕੀ ਏਜੰਸੀ ਮੌਰਨਿੰਗ ਕੰਸਲਟ ਮੁਤਾਬਕ ਇਸ ਦੌਰਾਨ ਪ੍ਰਧਾਨ ਮੰਤਰੀ ਮੋਦੀ ਦੀ ਮਕਬੂਲੀਅਤ 63 ਫੀਸਦੀ ਰਹੀ ਅਤੇ ਉਨ੍ਹਾਂ ਨੂੰ ਨਾ ਪਸੰਦ ਕਰਨ ਵਾਲੇ 31 ਫ਼ੀਸਦੀ ਸਨ। ਮੌਰਨਿੰਗ ਕੰਸਲਟ ਦੁਨੀਆਂ ਦੇ ਕਈ ਵੱਡੇ ਆਗੂਆਂ ਦੀ ਮਕਬੂਲੀਅਤ ਦਾ ਅਧਿਐਨ ਕਰਦਾ ਹੈ। ਉਨ੍ਹਾਂ ਨੇ ਮੋਦੀ ਉੱਪਰ ਅਗਸਤ 2019 ਤੋਂ ਨਜ਼ਰ ਰੱਖਣੀ ਸ਼ੁਰੂ ਕੀਤੀ ਸੀ।

ਇਸ ਤੋਂ ਪਹਿਲਾਂ ਉਨ੍ਹਾਂ ਦੀ ਸਮੁੱਚੀ ਮਕਬੂਲੀਅਤ ਅਪ੍ਰੈਲ ਮਹੀਨੇ ਵਿੱਚ 22 ਪੁਆਇੰਟ ਹੇਠਾਂ ਆਈ ਸੀ।
ਇਸ ਲਈ ਦੋ ਸਰਵੇਖਣਾਂ ਦੇ ਡਾਟੇ ਦੀ ਬੁਨਿਆਦ ਤੇ ਦਿ ਸਕਰੋਲ ਦਾ ਕਹਿਣਾ ਹੈ ਕਿ ਮੋਦੀ ਸਰਕਾਰ ਦੇ ਕੰਮ ਤੋਂ ਨਾਖ਼ੁਸ਼ ਲੋਕਾਂ ਦੀ ਗਿਣਤੀ ਇਸ ਤੋਂ ਖ਼ੁਸ਼ ਲੋਕਾਂ ਦੀ ਗਿਣਤੀ ਤੋਂ ਵਧੇਰੇ ਸੀ।

ਕੋਰੋਨਾਵਾਇਰਸ ਦੌਰਾਨ ਜਦੋਂ ਕੌਮਾਂਤਰੀ ਮੀਡੀਆ ਵਿੱਚ ਮੋਦੀ ਸਰਕਾਰ ਦੀ ਸਖ਼ਤ ਆਲੋਚਨਾ ਹੋ ਰਹੀ ਹੈ ਤਾਂ ਕੌਮੀ ਪ੍ਰਸਾਰਣਕਰਤਾ ਪ੍ਰਸਾਰ ਭਾਰਤੀ ਨੇ ਇੱਕ ਅਜਿਹਾ ਚੈਨਲ ਸ਼ੁਰੂ ਕਰਨ ਲਈ ਦਿਲਚਸਪੀਆਂ ਦੀ ਮੰਗ ਕੀਤੀ ਹੈ-ਜਿਸ ਦਾ ਕੌਮਾਂਤਰੀ ਦਬਦਬਾ ਹੋਵੇ।

ਸਿਆਸੀ ਸਰਵੇ ਕਰਨ ਵਾਲੀਆਂ ਦੋ ਏਜੰਸੀਆਂ ਦੇ ਡੇਟਾ ਮੁਤਾਬਕ ਕੋਰੋਨਾਵਾਇਰਸ ਮਹਾਮਾਰੀ ਦੌਰਾਨ 7 ਸਾਲਾਂ ਵਿੱਚ ਪਹਿਲੀ ਵਾਰ ਭਾਰਤ ਦੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੂੰ ਪਸੰਦ ਕਰਨ ਵਾਲਿਆਂ ਵਿੱਚ ਕਮੀ ਆਈ ਹੈ।